एसओजी-एटीएस को एक साल पहले पता था आनंदपाल भागेगा, अलर्ट कर भूल गए
मुख्य प्रहरी ही पहुंचाते थे आनंदपाल तक रुपए
जेल में डिप्टी के मौखिक आदेश पर आनंदपाल से मिलते थे लोग
कमांडो शक्ति के मिले होने की शिकायत हुई, पर अनदेखी कर गए
पुलिस अनुराधा को तलाशती रही, वह जेल में बेधड़क आती-जाती रही
इन्शाद खान/दीनानाथ योगी | नागौर-परबतसर
आनंदपालपुलिस गिरफ्त से भागेगा, इसकी जानकारी एक साल पहले ही एटीएस एसओजी को मिल गई थी। दोनों ने जेल प्रशासन, डीआईजी, आईजी अजमेर जेल अधिकारियों को यह जानकारी देकर आैपचारिकता पूरी कर दी। किसी ने भी इसे गंभीरता से नहीं लिया। नतीजा यह हुआ कि गैंगस्टर को अपनी योजना बनाने के लिए पूरा साल मिल गया।
इस दौरान उसने जेल के डिप्टी से लेकर मुख्य प्रहरी को धन-बल के प्रभाव से काबू में कर लिया। चौंकाने वाला सच यह भी है कि अजमेर पुलिस को आनंदपाल से कमांडो शक्तिसिंह के मिले होने की पुष्टि भी कई दिन पहले हो गई थी।
यह खुलासा आनंदपाल सिंह फरारी प्रकरण में एसओजी, अजमेर कैंप जयपुर के एएसपी पवन कुमार मीणा द्वारा परबतसर कोर्ट में 1352 पन्नों की पेश चार्जशीट की भास्कर पड़ताल में हुआ। 3 सितंबर, 2015 को आनंदपाल भागा था। परबतसर न्यायालय में पेश चार्जशीट में आनंदपाल के 1992 से अपराध की दुनिया में कदम रखने से लेकर उसके फरार होने की कहानी है। वह सिर्फ इसलिए जेल में था कि उसे जेल से ही गैंग का संचालन करने में आसानी हो रही थी, लेकिन खुद पर हमले के बाद भागने की साजिश बनाता रहा।
12 गार्ड, 4 एके 47, गोली एक भी नहीं चली, जानिए क्यों?
पेज 2 पर पढ़ें
हमने चार्जशीट पेश कर दी है, जांच जारी है
^हमनेआनंदपाल मामले की चार्जशीट पेश कर दी है। इस मामले में अनुंसधान जारी है, अभी छह-सात लोगों की गिरफ्तारियां हुई हैं। इस मामले में और भी गिरफ्तारियां होंगी। फिलहाल आनंदपाल का पता नहीं है। -पवन कुमार,एएसपी,एसओजी, अजमेर
हकीकत | जेलमें प्रहरी, डिप्टी से लेकर कई जेलकर्मी आनंदपाल के खौफ पैसे के बल पर जुबान बंद कर चुके थे। जेल के प्रहरी ही अंदर दूध-छाछ लेकर जाते थे, जबकि कोर्ट ने बाहर की वस्तुएं देने के कोई आदेश नहीं दिए थे।
4 : आनंदपालको भगाने में सहयोगी महेंद्र सिंह ने गिरफ्तारी के बाद मकराना वृत्ताधिकारी सुभाष मिश्रा को बयान दिया कि जेल में आनंदपाल तक 5 हजार रु. पहुंचाने के लिए मुख्य प्रहरी सुरेश को रुपए दिए थे।
हकीकत | जेलकांस्टेबल विष्णुदास, मदनलाल जाट के बयान में खुलासा किया कि आनंदपाल से मिलने आने वाले कई लोगों को डिप्टी साहब (हाई- सिक्यूरिटी जेल उपाधीक्षक) के मौखिक आदेश से भी मुलाकात हो जाती थी।
2 : अक्टूबर,नवंबर, दिसंबर 2014 में हर खुफिया इकाई ने पत्र जारी किए। अजमेर पुलिस जेल प्रशासन को बताया कि आनंदपाल को मारने के लिए विरोधी गैंग ने सुपारी दी है। यह भी कहा गया कि आनंदपाल भी भागने की फिराक में है।
हकीकत | अजमेरपुलिस लाइन के एचएम ने शक्तिसिंह की भूमिका को दबा लिया। यहां तक उसने कांस्टेबल गोपाल को यह कहकर चुप करा दिया था कि आनंदपाल के खाने की स्वीकृति अदालत से ले रखी है।
3 : आनंदपालसे कमांडो शक्तिसिंह मिला हुआ है, इसकी पुष्टि हो चुकी थी। फरारी वाले दिन चालानी गार्ड के दस्ते में शामिल कांस्टेबल गोपाल ने कहा कि पुलिस लाइन के हैड मोरेर को बताया कि शक्तिसिंह की भूमिका संदिग्ध है। वह बर्तन भी लाता है।
हकीकत | चूरूएसपी के पत्र को किसी ने गंभीरता से नहीं लिया। अनुराधा 23 नवंबर 30 नवंबर, 2014 को अजमेर जेल में आनंदपाल से मिली। 3 दिन बाद ही 3 दिसंबर को डीडवाना से गोदारा हत्याकांड के गवाह इंद्रचंद अगवा हो गया।
खुलासा 1 : आनंदपालकी महिला सहयोगी अनुराधा। अपहरण में एक्सपर्ट। चूरू एसपी ने एसओजी एटीएस को पत्र लिखकर बताया कि वह फिरौती, अपहरण की साजिशों में सक्रिय है। फोन मोबाइल की कॉल डिटेल भी मांगी गई।
आनंदपाल... यानी
जसवंतगढ़थाने के गांव सांवराद का रहने वाला है आनंदपाल। फिरौती मांगने, धमकी देने हत्या के अब तक 31 मुकदमे दर्ज हुए। 200 से ज्यादा गुर्गे। 2006 में डीडवाना में जीवनराम गोदारा हत्याकांड के दौरान चर्चा में आया। फिर गैंगस्टर बन गया। 2012 में जयपुर के पास गिरफ्तारी हुई तो बुलेटप्रुफ जैकेट एके 47 राइफलें मिली थीं। 3 सितंबर 2015 में पुलिस पर हमला कर भाग गया। अब तक फरार। 5 लाख का इनाम।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva